מקצועות הסיעוד הפכו בשנים האחרונות לשם דבר בארץ ובעולם. הסיבה לכך קשורה לעלייה בתוחלת החיים, שהביאה מצד אחד לשיפור באיכות החיים של קשישים ומבוגרים אך גם העמידה חלק מהם בפני בעיות חדשות שלא היו קיימות בעבר. התוצאה בפועל היא עלייה במספר הנרשמים למסלול של לימודי סיעוד וגידול בכמות הגברים והנשים שעוסקים בענף.
המשמעות של מקצוע מבוקש היא בראש ובראשונה תנאים נוחים. כיום יש בישראל כ-60 אלף אחים ואחיות, אך המחסור באנשי סיעוד טובים עולה בקצב מדהים מדי שנה. כמות האחים והאחיות עדיין לא עולה בקנה אחד עם הביקוש וזה לא צפוי להפסיק. למעשה, זה מקצוע שתמיד יזדקקו לו ותמיד יהיה אפשר למצוא בו עבודה. הביקוש העיקרי הוא לאנשי סיעוד בבתי חולים אך יש גם ביקוש לאנשי מקצוע בבתי אבות, מוסדות דיור מוגן ועוד.
מקצוע הסיעוד נשען על עזרה לאנשים. מבחינה מוסרית, זה אחד המקצועות היחידים שבהם ניתן לראות את התועלת לחברה על בסיס יום יומי. העזרה היא למבוגרים וצעירים, לילדים ולקשישים וגם לאנשים בעלי מוגבלויות. כמו כן, העזרה הסיעודית לעיתים קרובות חשובה יותר מתרופות והיחס האנושי הוא זה שמשפיע על קצב ההבראה של החולה ועל איכות החיים שלו.
לימודי סיעוד מעניקים תחושת סיפוק. כבר בשלבים המוקדמים של הלימודים נשלחים הסטודנטים להכשרות, התנסות מעשית וסדנאות ויוצאים לשטח כדי לפגוש את קהל היעד. תחושת הסיפוק מלווה את הסטודנטים מהיום הראשון והיא עוזרת להם להתגבר על קשיים ומכשולים. במקביל, ישנן הרצאות להעלאת המודעות לחיים בריאים יותר והלימודים הם בעלי ערך מוסף.
הלימודים אטרקטיביים גם עבור מי שחושב על הטווח הארוך. אפשר למשל להגיש מועמדות למשרת אחים או אחיות, אך משם להתקדם ולנהל מחלקות סיעוד, אשפוז וחירום בבתי חולים. הדגש במסלול קריירה כזה הוא על המשך ההכשרה, אך הכל מתחיל בלימודים בסיסיים. אפשרויות הקידום גם מעניקות תנאים סוציאליים טובים למתאימים ותחושת עצמאות וביטחון כלכלי.
ההכשרה הבסיסית בסיעוד עולה בקנה אחד עם הביקוש למקצוע הזה ברחבי העולם. זהו מקצוע בינלאומי שבו אפילו המונחים העיקריים נשארים זהים, כי הסטודנטים מלכתחילה לומדים את העגה המקצועית בשפה האנגלית. בין לבין, אנשים שעובדים בסיעוד יכולים לבחור איפה לצבור ניסיון כדי להציע את עצמם לעבודה במדינות אחרות. המקצוע הבינלאומי מדגיש עוד יותר את היתרונות של הסיעוד בהשוואה למקצועות אחרים והוא מוכיח שמדובר במסלול מבוקש מאוד.